પોલીસ પાસેથી મળેલી વિગત અનુસાર ભાંગફોડિયાં તત્ત્વોએ તમાકુના ડબામાં વિસ્ફોટક, ખીલીઓ તેમજ કાચના ટુકડા ભરીને દોરીથી ટાઇટ બંધ કરી દીધો હતો અને એક દિવેટ ડબાના ઢાંકણા પર ભરાવી હતી. બોમ્બ સ્ક્વોડ ટીમે દેશી બોમ્બની ચકાસણી કર્યા બાદ તેને એફએસએલ ખાતે લઇ જવામાં આવ્યા છે. તમાકુના ડબામાં મળી આવેલ ચીજવસ્તુઓ વિસ્ફોટક છે કે કોઇ અન્ય ચીજવસ્તુ છે તે મામલે એફએસએલની ટીમ તેમજ બોમ્બ સ્ક્વોડ તપાસ કરી રહી છે. હાલ તો પોલીસની પ્રાથમિક તપાસમાં ભાંગફોડિયાં તત્ત્વોનું બોમ્બ વિસ્ફોટ કરવાનું આયોજન હોય તેવું લાગી રહ્યું છે.